พอดีประจำเดือนไม่มา1เดือนแล้วค่ะ เลยมา10กว่าวันก็ยังไม่มาค่ะ ตรวจ2ครั้ง ก็ขึ้น1ขีด ละก่อนที่จะถึงวันที่ประจำเดือนมา ก็มีตกขาวสีน้ำตาลไหลประมาณ4-5วันค่ะ อันนี้ใช่ประจำเดือนรึป่าวคะ ถ้าไม่ใช่มียาอะไรที่กระตุ้นให้มาได้ไหมคะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว และพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนเลยมา 10 กว่าแล้ว จึงอาจเกิดจากสาเหตุ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้นส่วนตกขาวสีน้ำตาลที่ไหลออกมานาน 4-5 วัน อาจเป็นประจำเดือนที่มีเลือดปริมาณน้อยมากก็ได้ค่ะ ซึ่งเมื่อเลือดมีปริมาณน้อย ก็จะเป็นสีน้ำตาลได้ แนะนำควรรอดูต่อไปก่อน ว่าจะมีประจำเดือนที่มีสีแดงเป็นปกติมาหรือไม่ ยังไม่แนะนำให้ทานยาใดๆ หากยังคงไม่มีประจำเดือนสีแดงมา และหลังจากนี้ ยังคงมีตกขาวสีน้ำตาลออกมาเรื่อยๆ อีก แนะนำควรไปพบสูติ-นรีแพทย์เพื่อตรวจหาสาเหตุ เช่น มีมดลูกอักเสบ มีติ่งเนื้อในโพรงมดลูก มะเร็งปากมดลูก หรืออาเกิดจากมีภาวะไทรอยด์ฮอร์โมนผิดปกติ เป็นต้น